Инфраҡыҙыл нурланышты 1800 йылда инглиз астрономы У. Гершель аса. Ҡояшты өйрәнгән ваҡытта ул күҙәтеү алып барыу өсөн ҡулланған әсбаптың йылынуын кәметеү өсөн сара эҙләй башлай. Күҙгә күренеүсе спектрҙың төрлө өлөштәренән килгән йылылыҡты термометр ярҙамында үлсәп, ул "йылылыҡ максимумы"ның спектрҙа ҡыҙыл төҫ артындағы күҙгә күренмәгән өлкәлә ятыуын аса. Был тикшеренеү инфраҡыҙыл нурланышты өйрәнеүгә башланғыс булып тора.